Vyf vas oor Gauteng-rooftogteArgieffoto Vyf mense is Dinsdag in Brixton en Doornfontein in Johannesburg in hegtenis geneem op aanklag van die onwettige besit van vuurwapens en ammunisie. “Die polisie het beslag gelê op ŉ 9mm-pistool, drie semi-outomatiese gewere en 97 rondes ammunisie,” het lt.genl. Lesetja Mothiba, woordvoerder van die polisie, gesê. Hy het gesê die ondersoek sal fokus op die verdagtes se moontlike betrokkenheid by winkelsentrum-rooftogte, insluitend een wat Saterdag in Diepkloof in Soweto plaasgevind het. Die polisie sal ook ondersoek of die verdagtes betrokke was by kitsbank-ontploffings, taxigeweld en sakeroof.